компетентната контролна служба на договарящите се страни осигурява съхранението на стоките или паркирането на транспортното оборудване да се извършва при минимум митнически формалности и при условия, осигуряващи съхранение на стоките.
 Член 5
 Стоки в режим на транзит
 Контролът за съответствие с технически стандарти по правило не се прилага за стоки в същински режим на транзит.
 Член 6
 Сътрудничество
 1. Службите, отговарящи за контрола за съответствие с технически стандарти сътрудничат със съответните служби от други договарящи се страни, с оглед улесняване преминаването на малотрайни стоки, подлежащи на контрол за съответствие с технически стандарти inter alia чрез обмен на полезна информация.
 2. Когато в хода на контрола по съответствие с технически стандарти се задържа пратка от малотрайни стоки, компетентната служба полага необходимите усилия за известяване, във възможно най-кратки срокове, на съответната служба в държавата на износ, посочвайки причините, довели до задържане и предприетите мерки за стоките.
 ПРИЛОЖЕНИЕ 6
 КАЧЕСТВЕН КОНТРОЛ
 Член 1
 Принципи
 Когато се извършва, качественият контрол на стоки, включен в настоящата конвенция, е съобразен с принципите, определени в конвенцията, и в частност приложение към нея.
 Член 2
 Информация
 Всяка договаряща се страна осигурява безпрепятствен достъп на всяко заинтересовано лице до следната информация:
 —
 мястото, където стоките могат да се представят за инспектиране,
 —
 изискванията, заложени в закони и подзаконови нормативни актове относно качествения контрол, както и техните процедури от общо приложение.
 Член 3
 Организация на контрола
 1. Договарящите се страни полагат усилия:
 —
 да устроят, където е необходимо и възможно, помещения за качествен контрол съобразно изискванията на трафика,
 —
 да улеснят движението на стоки, и в частност чрез координиране на работното време на службите за качествен контрол и митническите служби и договореност по извършване на контрола на малотрайни стоки извън нормално работно време, когато пристигането им е предварително известено.
 2. Качественият контрол може да се извършва и на определени пунктове във вътрешността на страната, когато използваните процедури допринасят за улесняване международното движение на стоки.
 3. В рамките на действащите конвенции договарящите се страни полагат усилия да намалят, доколкото е възможно, физическия контрол по маршрута на малотрайни стоки, подлежащи на качествен контрол.
 4. Договарящите се страни организират качествения контрол, хармонизирайки, доколкото е възможно, процедурите на службата, отговаряща за този контрол, с тези на всички служби, отговарящи за други контролни мерки и инспекции.
 Член 4
 Стоки в режим на транзит
 Качественият контрол по правило не се прилага за стоки в същински режим на транзит.
 Член 5
 Сътрудничество
 1. Службите, извършващи качествен контрол, сътрудничат със съответните служби на другите договарящи се страни, с оглед улесняване преминаването на малотрайни стоки, подлежащи на качествен контрол inter alia чрез обмен на полезна информация.
 2. Когато в хода на качествен контрол се задържа пратка от малотрайни стоки, компетентните служби полагат усилия за известяване във възможно най-кратки срокове на съответните служби в държавата на износ, посочвайки причините, довели до задържане и предприетите мерки за стоките.
 ПРИЛОЖЕНИЕ 7
 ПРОЦЕДУРЕН ПРАВИЛНИК ЗА РАБОТА НА АДМИНИСТРАТИВНИЯ КОМИТЕТ, ПОСОЧЕН В ЧЛЕН 22 ОТ НАСТОЯЩАТА КОНВЕНЦИЯ
 Член 1
 Членове
 Членове на административния комитет са договарящите се страни по настоящата конвенция.
 Член 2
 Наблюдатели
